Taniqli italiyalik xaker Luka Todesko yaqindagina taqdim etilgan iOS 9.3 beta’ni jyeylbrek qilish uchun bir necha soat sarfladi xolos. U xavfsizlik to‘sig‘i buzilgan smartfonni videotasvirga olib, internetga joylashtirdi. Luka Todesko Apple kompaniyasi bilan yaqindan hamkorlik qilib keladi. U kompaniyaga o‘zi aniqlagan kamchiliklar to‘g‘risidagi ma’lumotlarni taqdim etib boradi. Apple ham bir necha marta xakerga iOS’dagi xatoliklar to‘g‘risida ma’lum qilgani uchun rasman minnatdorchilik bildirgan. iOS 9.2.1 jyeylbreki ustida esa xakerlarning ikki jamoasi — TaiG va Pangu ish olib bormoqda. Ularning iOS 9.3 beta-namunasini buzishga harakat qilishlari ham istisno etilmayapti.